runetrust/blame-folketinget-dk huggingface dataset:
Edmund Joensen (SP), 2021-04-13:
Tak, og tak for svaret.
Jeg synes, det er meget vigtigt, at vi har den dialog, så Færøerne og Grønland føler, at de er med i den udvikling, som hele kongeriget står for.
Det er meget vigtigt.
Tak for ordet.
Jakob Ellemann-Jensen (V), 2021-04-13:
Det er jeg meget, meget enig med spørgeren i.
Der var nogle spørgsmål oppe før også om radarkapacitet, og der var nogle spørgsmål oppe før også om det her arktiske område, nye sejlruter, sjældne jordarter, uran osv. osv., hele rigsfællesskabet er udenrigspolitisk meget, meget interessant, og derfor er det altså også vigtigt, at vi husker på, at vi er tre lande i vores rigsfællesskab – et rigsfællesskab, som jeg sætter meget, meget højt.
Jeg er med på, at der foregår diskussioner om det, men jeg sætter ikke antydning af spørgsmålstegn ved rigsfællesskabet og den gensidige respekt.
Sofie Carsten Nielsen (RV), 2021-04-13:
Vi er i 2020'erne og forhåbentlig på vej ud af en global pandemi, men det er alligevel pladen fra 2010'erne og 00'erne, I sætter på: Hvem er strammest?
Jeg er optaget af nogle andre ting.
Så mit første spørgsmål er: Hr. Jakob Ellemann-Jensen, vil du – undskyld, De – være med til at bringe Danmark ud af krisen med en forsvarlig økonomi, der sikrer nok mennesker til økonomien?
For ellers bliver den symbolsnak jo helt ligegyldig.
Jakob Ellemann-Jensen (V), 2021-04-13:
Kritikken plejer at være af det modsatte, når man står heroppe.
Jeg vil i den grad være med til at sikre, at Danmark kommer styrket ud af krisen.
Jeg mener, at vi skal have et langt større fokus på, hvor pengene kommer fra.
Jeg mener, at vi skal fokusere på det modsatte af de to finanslove, som Radikale Venstre har været med til at støtte, altså de seneste to finanslove, som systematisk og målrettet har gjort alle indkomstgrupper i Danmark fattigere.
Vi skal et andet sted hen.
Vi skal gøre kagen større, og det vil være dejligt, hvis Radikale Venstre vil skifte politik på det område.
Sofie Carsten Nielsen (RV), 2021-04-13:
Jeg er så stolt af at have fået investeret i uddannelse og forskning og have sikret et forskningsfradrag til virksomhederne – i øvrigt sammen med Venstre, så lad os fortsætte ad den vej.
Der er et andet mål, som jeg er dybt, dybt optaget af, og som jeg slet ikke synes vi bruger nok tid på, og det er det her 70-procentsmål, vi sammen har sat.
Hvor er Venstres ambitioner blevet af på det område?
Jeg har ikke for nylig set et eneste bud på, hvordan vi når det.
I har ikke sat et mål for landbruget, eller har I?
Jakob Ellemann-Jensen (V), 2021-04-13:
Vi deler i den grad 70-procentsmålsætningen.
Det har vi sådan set gjort, siden vi vedtog den her i Folketinget, og vi deltager også med fynd og klem i alle de forhandlinger, vi bliver indbudt til.
Nu må jeg bare sige, at på landbrugsområdet er vi ikke blevet indbudt til egentlige forhandlinger.
Jeg har haft lejlighed til at slås med det på relativt nært hold i et års tid som minister på området.
Men jo, vi er også ambitiøse på landbrugsområdet, når det gælder klimaet.
Vi anerkender bare, at der er forskel på en ko og en bil.
Jeg har sådan en bil, som jeg kan oplade ved hjælp af en stikkontakt, når jeg kommer hjem.
Det vil jeg ikke anbefale at man gør med en ko.
Vi har altså nogle anderledes produktionsformer, og det skal man tage højde for.
Ja, det kan vi sådan set godt.
Jeg ved, at en af de udfordringer, vi har, er ventetider, og nu nævnte jeg før, at det for en gangs skyld under coronaen har været en fordel, at geografien i Grønland har gjort, at man har kunnet isolere sig sådan rimelig fornuftigt.
Det er bare en kæmpe udfordring, når vi kommer til hele retsområdet.
Altså, afstandene i Danmark er noget kortere – vi kan trods alt bevæge os rundt – og alligevel taler vi om udkantsproblematikker.
Når man taler om udkantsproblematikker i retspolitikken og i justitsvæsenet i Grønland, er det altså en anden skala, og det er vi meget opmærksomme på, og det arbejder vi også meget gerne sammen med både naalakkersuisut og det grønlandske hjemmestyre for at imødegå.
Aki-Matilda Høegh-Dam (SIU), 2021-04-13:
Tak for svaret.
Det er jo også således, at der har været og er så mange ansvarsområder, som Danmark jo skal varetage, og så mange lovgivninger under dem, at mange af de her lovgivninger ikke er blevet opdateret i årtier.
Nogle af lovgivningerne går helt tilbage til 1946, siden de sidst blev opdateret i forhold til Grønland.
Så det er egentlig i forhold til det, jeg gerne vil spørge, om Venstre også har nogle idéer til, hvordan vi kan begynde at styrke det, så selve strukturen og organiseringen med lovgivningsarbejdet også bliver nemmere at skulle behandle i forhold til den nuværende befolkning, kultur, klimaforandringer, og hvad der ellers kan være inden for det.
Jakob Ellemann-Jensen (V), 2021-04-13:
Jeg tror, at vi på alle områder skal sikre, at vi følger med tiden.
Det betyder ikke, at noget, alene fordi det er gammelt, skal kastes på bålet, men det lyder, som om der er behov for en lille oprydning, for nu at sige det, som det er.
Vi skal sikre, at vores lovgivning følger med tiden, følger med udviklingen i samfundet, følger med digitaliseringen og åbner for de muligheder, som er, og det gælder også på området her.
Torsten Gejl (ALT), 2021-04-13:
Mange tak.
Vi var lige inde på landbruget, og jeg synes, Venstre har gjort en god figur i klimaforhandlingerne og har været ambitiøse.
Er Venstres formand enig i det?
Jakob Ellemann-Jensen (V), 2021-04-13:
Nej, jeg tænker, at partilederen kunne høre, at jeg rystede på hovedet, for det er jeg ikke entydigt enig i.
Altså, det er jo sådan set ikke den aftale, vi har lavet.
Det får partilederen så manipuleret over til, at hver sektor for sig skal reducere med 70 pct.
Det var derfor, jeg nævnte for fru Sofie Carsten Nielsen før, at der altså er forskel på at have et transportområde, hvor man kan elektrificere sit køretøj, og så et husdyrområde, hvor jeg stærkt vil fraråde den elektriske ko.
Torsten Gejl (ALT), 2021-04-13:
Jeg vil hellere lige spørge til et godt forslag, der kom fra Socialdemokraterne den anden dag, om bilfrie søndage, hvor de foreslår, at man lokalt i kommunerne kan arrangere bilfrie søndage, hvis man bestemmer det selv, og lave markedspladser eller lave andre aktiviteter og selvfølgelig spare en masse af det brændstof, bilerne normalt ville forbrænde.
Hvad mener Venstre egentlig om sådan et forslag?
Aki-Matilda Høegh-Dam (SIU), 2021-04-13:
Tak for ordet.
Det er jo ikke ingen hemmelighed, at Socialdemokratiet Siumut i Grønland og Socialdemokratiet i Danmark og i andre nationer har et godt samarbejde, og vi kender derfor svaret på det.
Men derfor ønsker Siumut også at spørge ind til Venstres politik: Hvordan ser Venstre på at styrke de danske ansvarsområder, som Danmark varetager for Grønland?
Kan vi høre lidt fra partilederen om Venstres politik angående dette?
Jakob Ellemann-Jensen (V), 2021-04-13:
Jeg synes, at man i de her byer også skal tage hensyn til, at København f.eks. ikke bare er københavnernes København.
København er Danmarks hovedstad, og vi er mange, der ikke selv bor i København, der bruger København, og det vil vi gerne have lov til.
Så vi skal måske lige tage hensyn til, at vi ikke bare er os selv, som kan cykle rundt til alting, fordi vi bor der, men at der også er mennesker, som er afhængige af deres køretøjer for at komme til A til B.
Så vil jeg bare sige i forhold til det med kødproduktionen, at kødefterspørgslen i verden er stigende.
Vi producerer det mest klimavenligt, miljøvenligt og dyrevenligt.
Det ville være uanstændigt ikke at have den produktion i landet.
Edmund Joensen (SP), 2021-04-13:
Hvordan ser formanden for Venstre, at Færøerne og Grønland skal påvirke udenrigspolitikken i fremtiden?
Og hvordan ser formanden, at vi kan indføre de røde linjer, vi har snakket om, som skal være imellem os?
Jakob Ellemann-Jensen (V), 2021-04-13:
Jamen jeg mener ikke, det skal være et tag selv-bord.
Jeg mener, det skal være sådan, at vi i Danmark hjælper mennesker, der er i nød, så længe de er i nød, men at vi altså også siger, at den tid, man er det, er begrænset.
Det er jo sådan set også det, som statsministeren, undskyld, fru Mette Frederiksen – det hedder det jo i dette regi – lagde an til før.
Når det er sagt, kommer vi ikke til at ønske at samarbejde med Assad.
Derfor må man se på: Hvad kan vi lave af alternativer?
Det er noget, som regeringen arbejder på, antager jeg – det er ikke os, der er i regering p.t.
Torsten Gejl (ALT), 2021-04-13:
Er det ikke lidt uetisk af os at sige: Vi producerer det, vi slipper CO 2 ud, og vi plager dyrene, for ellers vil nogle andre gøre det?
Er det ikke lidt uetisk at sige, at vi vil gøre det forkerte, fordi der ellers er nogle andre, der gør det?
Mette Frederiksen (S), 2021-04-13:
Jamen altså, jeg er på dette punkt et pragmatisk mennesker.
Jeg synes, det er forbundet med utrolig stor glæde og stolthed, at vi kan brødføde os selv som befolkning, at vi kan producere vores egne fødevarer, og der indgår kød jo som en vigtig ingrediens for rigtig mange mennesker, inklusive i min egen husholdning.
Altså, jeg har ikke nogen principiel modstand mod kød.
Jeg har heller ikke nogen principiel modstand mod anden form for landbrugsproduktion, og jeg deler ikke den grundlæggende analyse af, at vi har et landbrug, som er forkert på den.
Altså, vi har et af verdens bedste landbrug, og det skal så forfines og udvikles endnu mere.
Jakob Ellemann-Jensen (V), 2021-04-13:
Tak for det, formand.
Det er forår, blomsterne på magnolierne er lige ved at springe ud, solen skinner, luften er varm.
Men ligesom foråret i søndags pludselig stødte ind i et bagholdsangreb og vendte rundt og blev til en snestorm, så er det langt fra alle danskere, som mærker lunere og lysere tider.
Det er restauratøren, som er på randen af konkurs, børn og unge, der mistrives, venner og bekendte, som ikke kan mødes på grund af forsamlingsforbuddet, fitnessklubber og fodboldklubber, som ikke må lukke folk ind.
Danmark er stadig lukket.
Mange danskere må fortsat se langt efter en normal hverdag og friheden til at passe deres forretning, friheden til at passe deres interesser, deres krop, deres kære, deres liv.
Det skal vi gøre noget ved.
Smittetallene er lave, og der er mange færre indlagte, end man havde regnet med.
Det viser endnu engang, at danskerne er et folk, der tager hensyn, et folk, der opfører sig ansvarligt, så lad os nu vise befolkningen tillid, ligesom de har tilstået os en ganske stor tillid igennem hele coronaepidemien.
På ryggen af Venstres genåbningsplan har vi med et bredt flertal i Folketinget indgået en aftale om at få Danmark i gang igen.
Stod det til mig, var vi sådan set allerede i gang med genåbningsforhandlingerne.
Den kalder også på genopretning.
Det er vi menneskeligt, og det er vi økonomisk, og de følger skal vi tage hånd om, sådan at prisen ikke bliver uoverstigelig, og så det ikke risikerer at få langstrakte konsekvenser for os alle sammen og for vores børn.
Vi skal sikre, at vores erhvervsliv kommer helskindet ud på den anden side, sådan at vi også efter den her krise har gode danske arbejdspladser, rigtige jobs til rigtige mennesker i hele Danmark og en stærk økonomi.
Vi skal bekæmpe den mistrivsel, som både børn, unge, ældre og alle os, der er midt imellem, er blevet ramt af under den hårde nedlukning.
Vi skal have kortlagt og indhentet det efterslæb, der desværre er opstået i vores sundhedsvæsen efter udskudte operationer og manglende diagnoser.
Som altid er Venstre klar til at tage ansvar.
Det er en vigtig opgave, der ligger foran os, så det er bare med at komme i gang.
Tak for ordet.
Mai Villadsen (EL), 2021-04-13:
Tak for det, og tak for talen til Venstres formand.
For Venstre har jo, ligesom et flertal i Folketinget, stemt for, at begår man lovbrud f.eks. til en coronarelateret demonstration, bliver man straffet dobbelt, i forhold til hvis man begår lovbrud til en hvilken som helst anden demonstration.
Jeg synes selvfølgelig, man skal straffes, hvis man begår lovbrud, men kan det virkelig være rimeligt, at man har indført dobbeltstraf, og mener Venstre fortsat, at det er klogt?
Jakob Ellemann-Jensen (V), 2021-04-13:
Lad mig sige det på den måde, at i forhold til de konkrete sager, der har været, plejer vi jo altid at sige: Jeg kan ikke gå ind i den konkrete sag.
I de konkrete sager, der har været, synes jeg det er nogle helt passende domme, der er faldet.
Jeg synes, at dem, der snyder med hjælpepakkerne, og jeg synes, at dem, der stjæler værnemidler, simpelt hen skal straffes mindst dobbelt, og jeg synes, at det er alle tiders, at vi gør det.
Men når vi skal være ærlige, var det måske ikke lige præcis demonstrationer, vi havde for øje.
Mai Villadsen (EL), 2021-04-13:
Det er jeg da glad for at formanden for Venstre som minimum anerkender, for det er jeg helt enig i.
Det rammer simpelt hen demokratisk skævt, at man bliver straffet dobbelt for at begå en forseelse til én demonstration frem for en anden.
Jeg vil gerne kort spørge om noget andet, for Venstre fremturede jo på forsiderne af flere aviser i sidste uge med, at man ville gøre i hvert fald lidt op med offentlighedsloven, men kun i coronarelaterede spørgsmål.
Hvordan kan det være?
Hvorfor ønsker Venstre ikke at gøre langt mere for åbenheden på andre områder end udelukkende på coronarelaterede spørgsmål?
Jakob Ellemann-Jensen (V), 2021-04-13:
Jamen der kan jeg berolige fru Mette Frederiksen med, at Venstre stadig væk har en stram og en konsekvent udlændingepolitik.
Man skal hjælpe til med at bygge det op.
Så mener vi i øvrigt også modsat regeringen, at man skal lade være med at give arbejdsløse indvandrere 2.000 kr. skattefrit hver måned.
Så jo, vi har en stram og konsekvent udlændingepolitik.
Mette Frederiksen (S), 2021-04-13:
Det var jo godt at få det bekræftet, og de bange anelser, som nogle fremfører på det her område, kan så manes i jorden.
Når jeg spørger ind til det her, er det, fordi det her i vores øjne er helt og aldeles afgørende.
Hvis ikke vi som samfund formår at føre en udlændingepolitik i Danmark, der gør, at der ikke kommer flere hertil, end vi også evner at integrere, så kan vi ikke få vores samfund til at hænge sammen.
Og der er idéen om midlertidighed på flygtningeområdet fuldstændig afgørende – men jeg er glad for tilsagnet.
Jakob Ellemann-Jensen (V), 2021-04-13:
Det er en af de ting, som er afgørende, og en af de andre ting, som vi ser som helt afgørende, er, at de mennesker, der er her, anspores til at have et arbejde, mens de er her.
Det gør man ikke ved at give folk flere penge.
Det gør man, sådan som Venstre har foreslået, ved at sige: Når du kommer til Danmark, forventer vi, at du arbejder.
Det er den tillid, vi viser til det enkelte menneske.
Vi tager udgangspunkt i mennesket.
Vi stiller krav.
Det gør vi ud fra et princip om tillid til mennesket.
Kristian Thulesen Dahl (DF), 2021-04-13:
Jeg synes, det er en supergod ordveksling, der er her, hr. Jakob Ellemann-Jensen, for det leder mig jo i virkeligheden også frem til at stille hr. Jakob Ellemann-Jensen det samme spørgsmål, som jeg stillede fru Mette Frederiksen, nemlig: Hvis vi er enige om, at f.eks. de syrere, der er kommet til Danmark for 4-5 år siden, er her midlertidigt, og at de, når de kan vende tilbage og Flygtningenævnet stadfæster, at det kan de faktisk godt, så også skal vende tilbage, og så er en gymnasieelev fra Nyborg blevet fremhævet som en, der bliver flyttet fra sin gymnasieuddannelse til et udrejsecenter, altså måske fra Fyn til Sjælland, hvordan sikrer vi så, at hun rent faktisk kommer til Damaskus, hvor man har vurderet at hun godt kan vende tilbage til?
Jakob Ellemann-Jensen (V), 2021-04-13:
Jeg kan huske, da vi under den tidligere regering drøftede det her såkaldte paradigmeskifte, talte vi om en situation som den her.
Vi talte om den situation, hvor der vil være nogle mennesker, som får at vide: Der er nu sikkert der, hvor I oprindelig kom fra; det er tid til at drage hjem.
Og der talte vi om, at så vil der komme fakkeloptogene; så vil der komme alle eksemplerne på alle dem, som er supervelintegrerede, som er gode, ordentlige borgere, og som har taget Danmark til sig osv.
Og så kiggede vi på hinanden og sagde: Jamen det må være sådan med reglerne, at de gælder; altså, det må være et princip, som vi stadfæster.
Der kiggede vi som sagt på hinanden, og det var vi enige om, og det er vi stadig væk.
Kristian Thulesen Dahl (DF), 2021-04-13:
De her syrere er jo den næstdårligste gruppe til at integrere sig på arbejdsmarkedet, siger nye vurderinger, der kom i Berlingske i går.
Så de er jo heller ikke alle sammen særlig veluddannede og gode i forhold til arbejdsmarkedet.
Men det, jeg egentlig bare vil spørge om, og som egentlig også er det, jeg ville høre Socialdemokratiet om, er: Hvordan vil Venstre sikre, at de her mennesker ender tilbage i Syrien, hvis man ikke på nogen måde vil samarbejde med det styre, der er i Syrien?
Og det var der, hvor Venstres ordfører, da vi havde den her debat for et par måneder siden, var lidt fremme og sagde, at det godt kunne være, at man blev nødt til det, men hvor jeg forstod på Venstres formand, at Venstres linje var den modsatte, altså at det ville man ikke.
Dermed efterlades vi jo i den situation, at det kan ende med at være et tag selv-bord for de her mennesker, i forhold til om de rent faktisk vender tilbage.
Mette Frederiksen (S), 2021-04-13:
Først og fremmest tak for talen til Venstres formand.
Jeg vil egentlig gerne stille et spørgsmål i forlængelse af det, hr. Kristian Thulesen Dahl var inde på tidligere.
For vi står lige nu et meget, meget vigtigt sted i forhold til dansk flygtninge- og udlændingepolitik, hvor vi ønsker at holde fast i, at man kan beskyttes i Danmark, hvis man har et beskyttelsesbehov, og i det øjeblik det bortfalder, skal man tilbage og hjælpe med at bygge sit fædreland op.
Jeg vil egentlig gerne svare det, jeg også svarede Venstres formand tidligere: Vi skal finde en løsning på de her forhandlinger – og det bliver svære forhandlinger – som både sikrer, at landbruget er med til at give et vægtigt bidrag, hvad angår en reduktion af CO 2 , og at vi passer bedre på vores natur, men at vi samtidig sikrer, at alle de mennesker, der går på arbejde hver eneste dag, i kraft af at vi evner at skabe og producere så gode fødevarer i Danmark, fortsat går på arbejde i Danmark.
Og det er i det balancepunkt mellem beskæftigelse, udviklingen og natur og klima, at svarene skal findes.
Og jeg kommer ikke til at gå ind i konkrete elementer i de forhandlinger, som snart påbegyndes for alvor.
Sofie Carsten Nielsen (RV), 2021-04-13:
Jamen vi har jo en aftale om, at vi skal finde, både de mennesker, der mangler, og som kommer til at mangle i de kommende år, men forhåbentlig da også har nogle ambitioner om mere.
Det, jeg efterlyser, er, at vi får lavet en egentlig 2030-plan, og jeg tror, jeg har efterlyst flere gange, om ikke vi kunne prøve at gøre det sammen på tværs af statsministerens og hr. Jakob Ellemann-Jensens parti.
Det synes jeg kunne være rigtig interessant.
Og jeg kan egentlig ikke se, hvorfor vi ikke kunne sætte os ned og lægge de planer.
Jakob Ellemann-Jensen (V), 2021-04-13:
Det synes jeg også er meget spændende.
Det var bare ikke rigtig det, jeg spurgte til.
Jeg ved godt, at det kan man aldrig give i politik og slet ikke, hvis man sidder i regering osv., men vil fru Sofie Carsten Nielsen garantere, at Det Radikale Venstre har tænkt sig at forfølge selve det her med ikke bare at opnå en balance, men sådan set også opnå et større arbejdsudbud, også under den siddende regering?
Sofie Carsten Nielsen (RV), 2021-04-13:
Det synes jeg er helt fair at bede om, og jeg kan bekræfte, at det vil Radikale Venstre forfølge, også at det bliver mere ambitiøst end de 10.000, der kommer til at mangle som følge af den her pensionsreform, som jo er gennemført.
Mette Frederiksen (S), 2021-04-13:
Tak for talen, og først og fremmest tak for, at Radikale Venstre tager et så stort ansvar også i den her krisetid.
Vi har indgået 81 forholdsvis brede politiske aftaler omkring covid-19, og mig bekendt har Radikale som det eneste parti været med i alle aftalerne.
Så tak for det.
Til spørgsmålet omkring beskæftigelse: Kan fru Sofie Carsten Nielsen ikke bekræfte, at det arbejde har vi allerede aftalt at sætte i gang?
Og det siger sig selv, at jo flere mennesker der går på arbejde i Danmark og dermed bidrager med deres arbejdskraft, jo rigere og stærkere et Danmark får vi også i fremtiden.
Sofie Carsten Nielsen (RV), 2021-04-13:
Tak for spørgsmålet.
Netop derfor synes jeg også, at jeg trygt kan svare på spørgsmålet, for det har vi jo netop aftalt, nemlig at de mennesker skal findes.
Jeg håber også, at regeringen vil være med til kigge længere og bredere ud, så vi får endnu højere ambitioner på det her område, for mennesker til økonomien og veluddannede mennesker til økonomien – derfor er der også et arbejde med at investere i uddannelse og opkvalificering – er fuldstændig afgørende for, at vi kan levere på de ambitioner, vi i hvert fald har for fremtiden.
Nu skal vi levere til den grønne omstilling.
Der skal folk også kunne det, der bliver efterspurgt.
Der kommer altså meget snart til at blive stor efterspørgsel efter det, når vi skal ud af den her krise.
Mette Frederiksen (S), 2021-04-13:
Det er jo lige præcis det, det handler om.
Hvis vi skal være det grønne fyrtårn for resten af verden, som vi har lagt alle sporene til at kunne være, skal vi have uddannet nogle flere i Danmark til faktisk at kunne sikre den grønne omstilling, for den grønne omstilling kommer hverken alene af politiske beslutninger eller slagord.
Den skabes i virkelighedens verden ude i produktionen, dér, hvor man laver energieffektiviseringer, producerer de sundere og grønnere fødevarer, sørger for, at mere af verden bruger den rene energi, ligesom vi gør.
Og skal vi det, skal vi investere i forskning, vi skal investere i uddannelse, og vi skal investere i vores erhvervsliv og i vores arbejdsstyrke.
Men det hører jeg at vi er aldeles enige om.
Sofie Carsten Nielsen (RV), 2021-04-13:
Jeg er rigtig glad for, at statsministeren understreger begge de her spor.
De to spor går hånd i hånd, og jeg kan i hvert fald garantere, at det kommer Radikale Venstre fortsat til at holde regeringen op på.
Jeg bed godt mærke i den, og jeg håber, at det kan blive afkræftet, for jeg er enig med hr. Alex Vanopslagh i, at vi har behov for at kunne se ind i en fremtid, hvor vi er fri for de her restriktioner.
Det kan sagtens være og med meget stor sandsynlighed, at der vil komme nye mutationer og den her slags ting, men det må vi så forholde os til, for vi skal kunne forholde os til og forberede os på, at hverdagen med corona og nedlukninger og begrænsning af vores frihed ikke skal være her længere.
Alex Vanopslagh (LA), 2021-04-13:
Det vil jeg bare kvittere for, og jeg er fuldstændig enig i det, også i forhold til rejserestriktioner og lignende, og hvis det beror på en misforståelse, så må det jo bliver afklaret senere.
Men jeg er glad for enigheden – om ikke andet – mellem vores partier.
Sofie Carsten Nielsen (RV), 2021-04-13:
Det er jeg også, og mon ikke vi kan bruge den til noget.
Mai Villadsen (EL), 2021-04-13:
Tak for det.
Jeg vil egentlig også gerne kvittere for talen og for det rigtig gode samarbejde, særlig på det grønne område, mellem Radikale Venstre og Enhedslisten og for det visionære indhold, der var i fru Sofie Carsten Nielsens tale.
I weekenden kom vi i Enhedslisten med et landbrugsudspil, som drejer sig om, at vi foreslår, at man omlægger en femtedel af den danske landbrugsjord frem mod 2030 til naturområder, til græsarealer for dyr, til skovproduktion og andet, som er mere bæredygtigt.
Det vil jeg høre hvordan Radikale Venstre stiller sig til.
Sofie Carsten Nielsen (RV), 2021-04-13:
Tak for det og også for visionerne på det område.
Vi har jo også selv spillet ud med visioner om udtagning af landbrugsjord og ikke mindst investeringer i det plantebaserede landbrug.
Jeg tror, vi er enige om, at der skal udtages rigtig meget, men der, hvor uenigheden måske indtræffer, er i forhold til finansieringen af det.
Jeg tror ikke, at vi kan regulere os til det hele, for så kommer vi til at ramme landbruget så hårdt, at det hele flytter ud, hvilket var en del af diskussionen tidligere.
Vi er nødt til at finde penge til at investere i det, hvis vi skal udtage så meget, men til gengæld vil vi jo virkelig få en klimagevinst.